Pokémon Snap

Pokémon Snap er et videospill først lansert for Nintendo 64, og seinere gjenutgitt på Virtual Console på Wii. Spillet er en del av pokémonserien, og blei første gang utgitt i Europa i 15. september i 1999. Versjonen på Virtual Console er det første spillet som har blitt endra sia den opprinnelige utgivinga; på Virtual Console kan man sende bilder man har tatt til oppslagstavla på konsollen. I tillegg blei hovedpersonens standardnavn endra fra Todd til Todd Snap. Pokémonen Jynx har dessuten blitt farga lilla istedenfor den opprinnelige svarte fargen.

Spillet har 63 av de 151 opprinnelige pokémoner.

Spillets ramme 
Spillet handler om en pokémonfotograf som heter Todd Snap. Han blir henta til ei øy av Professor Oak, som trenger høgkvalitetsbilder for å støtte sine vitenskapelige oppdaginger. Øya har et variert klima, som Todd uforsker og fotograferer med et spesielt kjøretøy.

Spillets oppbygging 
Spillet er et førstepersonsskinneskytespill, det vil si at man ikke kan røre seg fritt, men flytter seg langs ei forhåndsbestemt rute, på skinner. Mens man beveger seg langs denne ruta skal man ta bilder av forskjellige pokémon som dukker opp langs skinnene. Man kan ta opp til 60 bilder på en tur, og når turen er ferdig bedømmer Professor Oak et av bilda man har tatt som man velger. Dette bedømmes ut fra flere kriterier, for eksempel pokémonens størrelse, positur og anna.

Spillet har sju forskjellige baner: strand, tunnel, vulkan, elv, hole, dal, samt en spesialbane oppe i skyene. Etterhvert kan man oppdage nye ting i banene, som nye ruter, nye pokémon, eller nye muligheter til å få en høg skår.

Det er flere hjelpemiddel som man kan bruke for å få bedre bilder. Det er epler, som tiltrekker pokémon; spesielle baller som kan slå ut, tvinge fram, eller få pokémon til å oppføre seg annerledes; pokéfløyte, som vekker sovende pokémon, og det er en ting som kan auke farten til kjøretøyet.

Referanser

Eksterne lenker 
 

Førstepersonsskytespill
Videospill fra 1999
Nintendo 64-spill
Snap
Virtual Console-spill til Wii
Virtual Console-spill til Wii U
Videospill utviklet i Japan
D.I.C.E. Awards-vinnere